पाएं अपने शहर की ताज़ा ख़बरें और फ्री ई-पेपरडाउनलोड करें
नदी थाना क्षेत्र के धनहा-रतवल मुख्य मार्ग के 42 नंबर पाया के समीप से 24 अप्रैल को अपहृत पीडीएस दुकानदार वीरेंद्र गुप्ता का 10 दिन बाद भी नदी थाना पुलिस व इस मामले के लिए गठित टीम को कोई सुराग हाथ नही लग पाई है। लेकिन अपहृत पीडीएस दुकानदार की पत्नी व परिजन काफी परेशान है। परिजनों का रो-रो कर बुरा हाल है। हालांकि इस मामले में बगहा एसडीपीओ कैलाश प्रसाद ने धनहा अंचल के इंस्पेक्टर शशि शेखर चौहान के नेतृत्व में टीम गठित किया है।
जिस गठित टीम में नदी थानाध्यक्ष प्रमोद कुमार,धनहा थानाध्यक्ष मुन्ना कुमार, भितहा थानाध्यक्ष मनोरंजन चौधरी एसआई विनोद यादव एवं इस मामले का अनुसंधानकर्ता रवि कुमार राय शामिल है। अपहृत पीडीएस दुकानदार विजेंद्र गुप्ता की पत्नी प्रीति गुप्ता ने बताया की मेरे पति का अपहरण हुए 10 दिन हो गया। लेकिन अभी तक पुलिस कोई कार्रवाई नहीं कर सकती है। जबकि मेरे द्वारा 5 लोगों के विरुद्ध नामजद प्राथमिकी दर्ज कराया गया था। लेकिन सभी आरोपी खुलेआम घूम रहे हैं।
लेकिन पुलिस इन लोगो को गिरफ्तार कर पूछताछ नही कर रही है।इस संबंध में पूछने पर इस गठित टीम का नेतृत्व कर रहे इंस्पेक्टर शशिशेखर चौहान ने बताया कि अपहृत पीडीएस दुकानदार वीरेंद्र गुप्ता का पता लगाने के लिए पुलिस टीम पूरी तरह से प्रयास कर रही है। पुलिस पूरी तत्परता के साथ जांच में जुटी हुई है जल्द ही मामले का खुलासा किया जाएगा। ज्ञात हो 24 अप्रैल की सुबह धनहा थाना क्षेत्र के घघवा रूपही गांव निवासी पीडीएस दुकानदार वीरेंद्र गुप्ता 10 बजे आपूर्ति कार्यालय बगहा जाने की बात कह कर घर से निकले थे।
लेकिन दोपहर बाद उनका नंबर बंद बताने लगा। जिसके बाद परिजन खोज बिन शुरू कर दिए। लेकिन जब शनिवार तक कुछ पता नही चला तो उनकी पत्नी प्रीति गुप्ता ने 25 अप्रैल को नदी थाना पहुंचकर 5 लोगो पर अपहरण करने का मामला दर्ज कराया था। जिसके बाद से पुलिस लगातार जांच में जुटी हुई है। लेकिन 10 दिन बाद भी अपहृत व्यक्ति का कोई सुराग नही लग सका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn